open-index/open-wikipedia-markdown huggingface dataset:
Πανελλήνιο πρωτάθλημα στίβου γυναικών 1934

Το **[[Πανελλήνιο πρωτάθλημα στίβου γυναικών]] 1934** διεξήχθη για πρώτη φορά μαζί με το ανδρικό από το Σάββατο 26 ως τη Δευτέρα 28 Μαΐου 1934 στο Παναθηναϊκό Στάδιο της Αθήνας με διοργανωτή το ΣΕΓΑΣ. Πολυνίκης σύλλογος αναδείχθηκε ο **[[Αθλητικός Όμιλος Παλαιού Φαλήρου|Α.Ο. Παλαιού Φαλήρου]]**.

## Χρονικό των αγώνων

Οι πανελλήνιοι αγώνες γυναικών του 1934 συνδυάστηκαν με τους αντίστοιχους των ανδρών και σημείωσαν μεγάλη επιτυχία. Η αναβολή της διεξαγωγής τους το προηγούμενο έτος και η μετάθεσή τους για την άνοιξη του 1934 είχε προκαλέσει αμφιβολία κατά πόσο ο ΣΕΓΑΣ αντιμετώπιζε με σοβαρότητα το γυναικείο αθλητισμό. Έτσι η ταυτόχρονη διεξαγωγή τους με των ανδρών τους αναβάθμισε και καθησύχασε τους ανησυχούντες.

Συμμετείχαν αθλήτριες από 8 τουλάχιστον συλλόγους του κέντρου και κορίτσια από πολλά Γυμνάσια Θηλέων. Σύμφωνα με την προκήρυξη οι αγώνες θα αποτελούσαν κριτήριο πρόκρισης για τη βαλκανιάδα του Ζάγκρεμπ, αλλά τελικά δεν διεξήχθησαν γυναικείοι αγώνες στους βαλκανικούς αγώνες. Ίσχυσε το σύστημα βαθμολογίας 6-5-4-3-2-1 για τις έξι πρώτες νικήτριες κάθε αγωνίσματος. Πολλές αθλήτριες-μαθήτριες ανήκαν σε συλλόγους αλλά βαθμολογήθηκαν με την ομάδα του γυμνασίου τους στερώντας τους βαθμούς από συλλόγους που τους προπονούσαν. Χαρακτηριστικό παράδειγμα η Στεργίου του Πανιωνίου.

Κυριάρχησαν οι αθλήτριες: Δομνίτσα Λανίτου, Αγγελοπούλου, Γεωργία Στεργίου, Ειρήνη Αρμάου. Στον τύπο σημειώνεται χαρακτηριστικά πως η Ινές Βέλλα μετείχε για τελευταία φορά σε αγώνες πριν από το γάμο της, κάτι ιδιαίτερα σύνηθες για τον γυναικείο στίβο ως τη δεκαετία του '60, δηλαδή να εγκαταλείπουν οι αθλήτριες τον αθλητισμό μετά το γάμο τους. Την ίδια χρονιά αναφέρονται άλλες δυο αθλήτριες του Π. Φαλήρου, αλλά δεν είναι γνωστό αν μετείχαν στο πανελλήνιο πρωτάθλημα. Είναι η ακοντίστρια Παράσχου που πέτυχε 24,54μ και η δισκοβόλος Φ. Ιωακείμ με 25,23μ στους εσωτερικούς αγώνες του συλλόγου.

Αξιόλογη δουλειά στο γυναικείο αθλητισμό αναφέρεται και σε κάποια γυμνάσια, τα οποία μετείχαν στους αγώνες, αν και στο πρόγραμμα δεν προβλέπονταν αγώνες Β΄ κατηγορίας (κορασίδων ως 16 ετών), όπως τα προηγούμενα έτη. Π.χ. το Β΄ Γυμνάσιο Θηλέων Αθήνας υπό την καθοδήγηση της γυμνάστριας Αφροδίτης Μανάου είχε δύο αθλητικές ομάδες που πήραν μέρος στα αντίστοιχα πανελλήνια πρωταθλήματα. Η μία ήταν ομάδα σκοποβολής (Γαλάτη, Α. Σπυρόγλου, Ησαΐα, Χαρτουλέρη, Κλώνη, Ζωϊοπούλου) και η δεύτερη στίβου (Γεωργία Στεργίου, Δέσπ. Παυλίδου, Λούλα Ντάβου, Ναυσικά Ανδρονίκου, Σίση Κουμαριανού, Ευθυμία Μαστροκώστα, Ελένη Δρίβα, Κική Διονυσοπούλου).

### Σύλλογοι
Οι σύλλογοι που είναι γνωστό ότι μετείχαν ήταν οι ακόλουθοι:

## Αποτελέσματα-Κατάταξη

### Οι νικήτριες

### Κατάταξη

## Πηγές
*"Αθλητικά Χρονικά", 25/5/1934 κ.επ. (ψηφιακές σελ. 163 κ.επ.). 
*"Αθλητικός Χρόνος", ψηφ. σελ. 128. 
*"Ακρόπολις" 
### Αναφορές


Γυναικων
Κατηγορία:Στίβος το 1934
Κατηγορία:Διοργανώσεις στίβου στην Αθήνα
Μπέρμπανκ

thumb|250px|Η πόλη όπως φαίνεται από τα κεντρικά της Universal Pictures
Το **Μπέρμπανκ** (Burbank) είναι μια πόλη της Καλιφόρνιας, 19 χιλιόμετρα βόρεια από το κεντρικό Λος Άντζελες και λίγα χιλιόμετρα βορειοδυτικά του Χόλυγουντ. Σύμφωνα με την απογραφή του 2010, έχει 103.340 κατοίκους.

Η πόλη έχει το προσωνύμιο παγκόσμια πρωτεύουσα των Μέσων (Media Capital of the World)
Πολλά σημαντικά κινηματογραφικά στούντιο έχουν έδρα στο Μπέρμπανκ, όπως η Warner Bros. Entertainment, η Warner Music Group, η NBC Universal, η The Walt Disney Company, το ABC, το Cartoon Network Studios, και το Nickelodeon

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα του Μπέρμπανκ

Κατηγορία:Πόλεις της Καλιφόρνια
Κατηγορία:Πόλεις στην κομητεία Λος Άντζελες της Καλιφόρνια
Ντεμιάν Μπιτσίρ

Ο **Ντεμιάν Μπιτσίρ** (*Demián Bichir*) ισπανική  προφορά ΔΦΑ: [deˈmjan biˈtʃir] γεννημένος στην Πόλη του Μεξικού την 1 Αυγούστου 1963 είναι Μεξικανός ηθοποιός. Οι γονείς του Αλεχάνδρο Μπιτσίρ και Μαρικρούς Νάχερα και τα αδέρφια του Οδισέο και Μπρούνο Μπιτσίρ είναι όλοι ηθοποιοί. Το 2008 υποδύθηκε τον Φιδέλ Κάστρο στο *Che* (2008) του Στίβεν Σόντερμπεργκ. Το 2012 ο Μπιτσίρ έλαβε υποψηφιότητα για Όσκαρ Α' Ανδρικού Ρόλου για την ερμηνεία του στην ταινία *Μια Καλύτερη Ζωή* (A Better Life, 2011).

## Εξωτερικοί σύνδεσμοι
* 
* Ο Ντεμιάν Μπιτσίρ στο IMDb
* flix.gr: Υποψηφιότητες για τα SAG Awards: Ντεμιάν Μπιτσίρ «A Better Life»
*  entertainment.in.gr: Ντεμιάν Μπισίρ

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί θεάτρου
Ωμοπλάτη

thumb|200px|Η ωμοπλάτη από εμπρός
Η **ωμοπλάτη** είναι πλατύ τριγωνικό οστό στον ώμο. Στην έξω γωνία της ωμοπλάτης βρίσκεται η ωμογλήνη, που αρθρώνεται με τη κεφαλή του βραχιόνιου οστού και σχηματίζουν την άρθρωση του ώμου. Η ωμοπλάτη είναι σημείο έκφυσης και κατάφυσης πολλών μυών. Η ωμοπλάτη έχει επίσης τρεις αποφύσεις, το ακρώμιο, την ωμοπλάτια άκανθα και τη κορακοειδή απόφυση.

## Περιγραφή
Η ανθρώπινη ωμοπλάτη έχει τριγωνικό σχήμα με τρεις γωνίες (έξω, άνω και κάτω), τρία χείλη (έσω, έξω και άνω) και δύο επιφάνειες, τη πλευρική και την οπίσθια. Στην έξω γωνία βρίσκεται η ωμογλήνη, μια ρηχή αρθρική γλήνη με σχήμα κόμματος. Η ωμογλήνη αρθρώνεται με τη κεφαλή του βραχιόνιου οστού. Η ωμογλήνη αποκτά βάθος χάρις στη παρουσία ενός επιχείλιου δακτυλίου. Πάνω και κάτω από τη ωμογλήνη βρίσκονται δύο τραχιές επιφάνειες, το υπογλήνιο και υπεργλήνιο φύμα, που αποτελούν σημεία έκφυσης της μακράς κεφαλής του τρικέφαλου και του δικέφαλου βραχιόνιου μυ.

Η οπίσθια επιφάνεια της ωμοπλάτης διαιρείται από μια προεξέχουσα άκανθα σε ένα μικρό υπερακάνθιο βόθρο πάνω από την άκανθα και ένα μεγαλύτερο υπακάνθιο βόθρο από κάτω. Μεταξύ του σημείου όπου η ωμοπλάτια άκανθα προσφύεται στην οπίσθια επιφάνεια και την έξω γωνία σχηματίζεται η μείζων ωμοπλατιαία εντομή ή ακανθογληνοειδής εντομή. Επίσης, στην οπίσθια επιφάνεια της ωμοπλάτης βρίσκεται το ακρώμιο, μια προεξοχή της ωμοπλάτιας άκανθας προς τα εμπρός και εξώ που σχηματίζει ένα τόξο πάνω από την άρθρωση του ώμου. Στο ακρώμιο υπάρχει μια αρθρική επιφάνεια για την άρθρωση με τη κλείδα. Η πρόσθια (πλευρική) επιφάνεια από την άλλη δεν έχει κάποιο ιδιαίτερο μόρφωμα και σχηματίζει τον υποπλάτιο βόθρο.

Το έξω χείλος είναι παχύ γιατί σε αυτό προσφύονται μύες, ενώ το έσω χείλος και το μεγαλύτερος μέρος του άνω είναι λεπτά. Στο έξω άκρο του άνω χείλος έχει την κορακοειδή απόφυση και τη μικρή αλλά ευδιάκριτη υπερπλάτια εντομή. Η κορακοειδής απόφυση είναι ένα αγκιστροειδές μόρφωμα που εξέχει μπρος και έξω, ακριβώς κάτω από το έξω μέρος της κλείδας.

## Παραπομπές


## Πηγές
* 

## Εξωτερικοί σύνδεσμοι
* 
* 

Κατηγορία:Πλατιά οστά
Κνήμη

thumb|Τα οστά της κνήμης

Η **κνήμη** είναι το μεγαλύτερο και πιο εσωτερικό οστό του κάτω άκρου κάτω από το γόνατο και αυτό που μεταφέρει το βάρος του σώματος. Είναι το δεύτερο μεγαλύτερο οστό του ανθρώπου. Είναι το μόνο οστό της κνήμης που συμμετέχει στην άρθρωση του γονάτου. Το άνω μέρος της κνήμης είναι πλατύ και έχει δύο κονδύλους. Οι πάνω επιφάνειες των κονδύλων είναι αρθρικές. Κάτω από τους κονδύλους βρίσκεται το κνημιαίο όγκωμα ή κύρτωμα. Η διάφυση της κνήμης είναι τριγωνική. Η έξω επιφάνειά της ενώνεται με την περόνη μέσω του μεσόστεου υμένα. Το κάτω άκρο της κνήμης έχει μια οστέινη προεξοχή, το έσω σφυρό.

## Περιγραφή
Η κνήμη είναι ένα μακρύ οστό. Το άνω μέρος της είναι πλατύ στο εγκάρσιο επίπεδο για να δέχεται το βάρος του σώματος και αποτελείται από τον έσω και έξω κόνδυλο. Οι κνημιαίοι κόνδυλοι είναι δύο χοντροί οριζόντιοι οστέινοι δίσκοι. Ο έσω κόνδυλος είναι μεγαλύτερος από τον έξω και χωρίζεται με αυτό με το μεσοκονδύλιο ή μεσογλήνιο έπαρμα. Ο έσω κόνδυλος έχει μια ωοειδή αρθρική επιφάνεια, η οποία αρθρώνεται με το έσω μηριαίο κόνδυλο του μηριαίου οστού. Η αρθρική επιφάνεια του έξω κονδύλου είναι σφαιρική και αρθρώνεται με τον έξω μηριαίο κόνδυλο. Οι δύο αυτές επιφάνειες είναι κοίλες. Τα εξωτερικά χείλη των δυο αρθρικών επιφανειών έρχονται σε επαφή με τους μηνίσκους της άρθρωσης του γονάτου. Ο έξω κόνδυλος έχει επίσης κάτω από την περιφέρειά του μια αρθρική επιφάνεια για την άρθρωση με τη περόνη. Στο μεσοκονδύλιο έπαρμα έχει προσφυτικές επιφάνειες για τους χιαστούς συνδέσμους και τους μηνίσκους. Το κνημιαίο όγκωμα βρίσκεται στη πρόσθια επιφάνεια της κνήμης και είναι το σημείο κατάφυσης του επιγονατιδικού σύνδεσμου, ο οποίος αποτελεί τη συνέχεια του τένοντα του τετρακέφαλου μετά την επιγονατίδα. Η επιφάνεια πάνω από το κνημιαίο όγκωμα είναι τραχιά και διάτρητη για τη δίοδο αιμοφόρων αγγείων.

Η διάφυση της κνήμης είναι τριγωνική και έχει τρεις επιφάνειες και τρία χείλη. Το πρόσθιο χείλος είναι οξύ και αποτελεί τη συνέχεια του κνημιαίου ογκώματος. Το μεσόστεο χείλος είναι μια μικρή προεξοχή προς τα έξω, όπου καταφύεται ο μεσόστεος υμένας, ο οποίος ενώνει την κνήμη με την περόνη. Το έσω χείλος είναι δυσδιάκριτο προς τα πάνω, και στο μέσο της διάφυσης γίνεται οξύ. Η έσω επιφάνεια είναι πλατιά και ομαλή και είναι ψηλαφητή σε όλο το μήκος της. Στη κορυφή της βρίσκεται ο χήνειος πόδας, η κοινή κατάφυση του ραπτικού, του ισχνού και του ημιτενοντώδη μυ. Οι άλλες δύο επιφάνειες είναι η οπίσθια, η οποία έχει μια τραχιά γραμμή, την υποκνημίδια γραμμή,  και η έξω. Η διάφυση της κνήμης πλαταίνει προς τα κάτω.

Το κάτω μέρος είναι πλατύ για να στηρίξει το βάρος του σώματος στη ποδοκνημική άρθρωση. Το κάτω μέρος της κνήμης έχει μια οστέινη προεξοχή, το έσω σφυρό. Το ανώτερο τμήμα του είναι μέρος της διάφυσης της κνήμης ενώ το κάτω συνδέεται με τη πτέρνα, ένα από τα οστά του ταρσού. Η άρθρωση κνήμης και αστραγάλου αποτελεί μεγάλο μέρος της ποδοκνημικής άρθρωσης. Επίσης, η έξω επιφάνεια του κάτω μέρους της κνήμης έχει μια εντομή, τη περονιαία εντομή, στην οποία καθηλώνεται η περόνη.

## Παραπομπές


## Πηγές
* 

## Εξωτερικοί σύνδεσμοι

Κατηγορία:Οστά του κάτω άκρου
Κατηγορία:Μακρά οστά
Περόνη (οστό)

μικρογραφία|Οστό κάτω άκρων, Το σεσημασμένο κόκκινο είναι η περόνη
Η **περόνη** είναι το εξωτερικό οστό της κνήμης. Σε αντίθεση με τη κνήμη δεν φέρει το βάρος του σώματος και γι’ αυτό είναι πιο λεπτό και δε συμμετέχει στην άρθρωση του γονάτου. Εμφανίζει μια μικρή κεφαλή, ένα στενό αυχένα και μια λεπτή διάφυση που καταλήγει προς τα κάτω στο έξω σφυρό.

## Περιγραφή
Η κεφαλή της περόνης είναι μια σφαιροειδής διόγκωση του άνω άκρου της. Στην άνω –έσω επιφάνειά της έχει μια αρθρική γλήνη για την άρθρωση με τον εξωτερικό κνημιαίο κόνδυλο. Πάνω και έξω από τη γλήνη αυτή προβάλλει η στυλοειδής απόφυση της περόνης. Ο αυχένας της περόνης χωρίζει τη κεφαλή από τη διάφυση. Στον αυχένα πορεύεται το κοινό περονιαίο νεύρο.

Η διάφυση της περόνης είναι σχεδόν τριγωνική και έχει τρία χείλη, το πρόσθιο, οπίσθιο και μεσόστεο χείλος και τρεις επιφάνειες, έσω, έξω και οπίσθια. Η περόνη ενώνεται με τη κνήμη με το μεσόστεο υμένα, ο οποίος προσφύεται στο μεσόστεο χείλος. Η οπίσθια επιφάνεια έχει μια ακρολοφία, τη μέση ακρολοφία, η οποία τη χωρίζει στη μέση. Το κάτω άκρο της περόνης διευρύνεται και σχηματίζει το έξω σφυρό. Η έσω επιφάνεια του έξω σφυρού αρθρώνεται με τον αστράγαλο, αποτελώντας το έξω τμήμα της ποδοκνημικής άρθρωσης. Ακριβώς πάνω από την άρθρωση με το αστράγαλο, η περόνη αρθρώνεται με την κνήμη. Κάτω από το εντύπωμα για την άρθρωση με τον αστράγαλο βρίσκεται ο βόθρος του έξω σφυρού, στον οποίο προσφύεται ο οπίσθιος αστραγαλοπερονιαίος σύνδεσμος. Στην πίσω επιφάνεια, το σφυρό έχει μια αύλακα στην οποία πορεύονται οι τένοντες του μακρού και βραχέως περονιαίου μυ.

## Πηγή
* R.L. Drake, W. Vogl, A.W.M. Mitchell, Ανατομία Gray’s, Εκδόσεις Πασχαλίδης, 2007
## Εξωτερικοί σύνδεσμοι

Κατηγορία:Οστά του κάτω άκρου
Κατηγορία:Μακρά οστά
Ταρσός (ανατομία)

thumb|right|250px|
Ο **ταρσός** είναι η πιο κεντρική (κοντά στο σώμα) από τις τρεις υποδιαιρέσεις του ποδιού, δηλαδή του περιφερικότερου τμήματος του κάτω άκρου. Ο ταρσός περιλαμβάνει εφτά οστά.

Τα εφτά οστά του ταρσού είναι τοποθετημένα σε μια κεντρική και μια περιφερική ομάδα, με ένα ενδιάμεσο οστό μεταξύ των δύο ομάδων στην έσω πλευρά του ποδιού. Στην κεντρική ομάδα βρίσκονται τα δύο πιο ογκώδη οστά του ταρσού, ο αστράγαλος, το υψηλότερο όσον αφορά τη θέση οστό του ποδιού, ο οποίος αρθρώνεται με τη κνήμη και τη περόνη με τη ποδοκνημική άρθρωση, και τη πτέρνα, το μεγαλύτερο οστό του ταρσού, η οποία βρίσκεται κάτω από τον αστράγαλο. Το ενδιάμεσο οστό είναι το σκαφοειδές. Στην περιφερική ομάδα ανήκουν το κυβοειδές και τα τρία σφηνοειδή οστά, το έσω, ενδιάμεσο και έξω. Τα οστά συνδέονται μεταξύ τους με αρθρώσεις και συνδέσμους.

Ένα ιδιαίτερο μόρφωμα του ταρσού είναι ο ταρσιαίος κόλπος, ο οποίος είναι η πύλη εισόδου νεύρων, αγγείων και των τενόντων των μυών της κνήμης για την κάτω επιφάνεια του ποδιού. Ο ταρσιαίος κόλπος σχηματίζεται από τη πτέρνα, το έσω σφυρό, την έσω επιφάνεια του αστραγάλου και τον υπερκείμενο καθεκτικό σύνδεσμο των καμπτήρων μυών.

## Πηγές
* R.L. Drake, W. Vogl, A.W.M. Mitchell, Ανατομία Gray’s, Εκδόσεις Πασχαλίδης, 2007

Κατηγορία:Βραχέα οστά
Κατηγορία:Οστά του κάτω άκρου
Τάκης Μαρκόπουλος

Ο **Δημήτρης (Τάκης) Μαρκόπουλος**, γεννημένος ως Δημήτρης Μαρκόγλου (Δράμα, 5 Ιανουαρίου 1942 - Αιγάλεω, 30 Δεκεμβρίου 2021) ήταν Έλληνας ποδοσφαιριστής και προπονητής ποδοσφαίρου.

## Αγωνιστική σταδιοδρομία
Ο Μαρκόπουλος ξεκίνησε τον αθλητισμό από το σύλλογο του Άρη Δράμας το 1957 ως δανεικός από τη Δόξα Δράμας, αγωνιζόμενος σαν δεξιός επιθετικός μέσος. Την περίοδο 1960-61 πραγματοποίησε το ντεμπούτο του στην Α΄Εθνική με την ομάδα της Δόξας Δράμας σε ένα αγώνα που έχει μείνει ιστορικός λόγω του σκορ: 6 - 4.  και το καλοκαίρι του 1962, σε ηλικία 19 ετών, υπέγραψε συμβόλαιο συνεργασίας με την ομάδα του Αιγάλεω, έχοντας σαν πρώτο προπονητή τον Χρήστο Ρίμπα. Με την ομάδα των δυτικών προαστίων έπαιξε για 11 συνεχόμενες χρονιές από τις οποίες τις δέκα στην Α΄ Εθνική, φτάνοντας στις 238 συμμετοχές και τα 35 γκολ σε επίσημους αγώνες πρωταθλήματος. Οι συμμετοχές του τον κατατάσσουν στη δεύτερη θέση των αρχιπιστών της ομάδας του Αιγάλεω όλων των εποχών, καθώς το σχετικό ρεκόρ κατέχει ο Νίκος Τσιαμπουρής με μόλις μια παραπάνω παρουσία (239). Ο Μαρκόπουλος αποτέλεσε μέλος της καλύτερης τριάδας κεντρώων παικτών (όσον αφορούσε όχι στην ατομική διάκριση, αλλά στη μεταξύ τους συνεργασία) που είχε εμφανιστεί ποτέ, μαζί με τους Πρ. Κυριακίδη και Γ. Γιαννακόπουλο όπως επανειλημμένα έγραφαν οι αθλητικές εφημερίδες της εποχής . Την περίοδο 1964-65 αναδείχθηκε πρωταθλητής στη Β΄Εθνική.

Ο Μαρκόπουλος αγωνίσθηκε ως βασικός σε τέσσερις διεθνείς αγώνες του Αιγάλεω.  

## Προπονητής
Μετά το τέλος της σταδιοδρομίας του σαν παίκτης, ανέλαβε κατά σειρά προπονητής των συλλόγων του Αστέρα Αμαλιάδας, του Α.Ο. Αταλάντης και του Αιγάλεω (1979). Στην επαγγελματική του ζωή εργάσθηκε ως ξυλογλύπτης. Ήταν μέλος του Συνδέσμου παλαιμάχων του Αιγάλεω, νυμφευμένος με τέσσερα παιδιά και κατοικούσε μόνιμα στο Αιγάλεω.  

## Στατιστικά στοιχεία

* 1961/62: Δόξα Δράμας-Α΄ Εθνική-9 συμμετοχές, 1 γκολ
* 1962/63: Αιγάλεω Α.Ο.-Α΄ Εθνική-23 συμμετοχές, 3 γκολ
* 1963/64: Αιγάλεω Α.Ο.-Α΄ Εθνική-29 συμμετοχές, 2 γκολ
* 1964/65: Αιγάλεω Α.Ο.-Β΄ Εθνική-35 συμμετοχές, 16 γκολ
* 1965/66: Αιγάλεω Α.Ο.-Α΄ Εθνική-28 συμμετοχές, 10 γκολ
* 1966/67: Αιγάλεω Α.Ο.-Α΄ Εθνική-23 συμμετοχές, 5 γκολ
* 1967/68: Αιγάλεω Α.Ο.-Α΄ Εθνική-30 συμμετοχές, 6 γκολ 
* 1968/69: Αιγάλεω Α.Ο.-Α΄ Εθνική-32 συμμετοχές, 5 γκολ
* 1969/70: Αιγάλεω Α.Ο.-Α΄ Εθνική-32 συμμετοχές, 4 γκολ
* 1970/71: Αιγάλεω Α.Ο.-Α΄ Εθνική-25 συμμετοχές
* 1971/72: Αιγάλεω Α.Ο.-Α΄ Εθνική-7 συμμετοχές
* 1972/73: Αιγάλεω Α.Ο.-Α΄ Εθνική-9 συμμετοχές

## Παραπομπές


## Πηγές

*Γεώργιος Παγιωτέλης "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96)
*Νίκος Δημ. Νικολαΐδης "*50 Χρόνια Αιγάλεω*" (1998)
*Ηλεκτρονικό αρχείο "Αθλητικής Ηχούς"

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Νίκος Τσιαμπουρής

Ο **Νίκος Τσιαμπουρής** (γενν. 1943) είναι παλαίμαχος Έλληνας ποδοσφαιριστής και πρώην προπονητής ποδοσφαίρου.

## Αγωνιστική σταδιοδρομία
Ο Τσιαμπουρής, γέννημα-θρέμμα Αιγαλιώτης, ξεκίνησε τον αθλητισμό από τις αλάνες της περιοχής, έως ότου τον ανακάλυψε κάποιος κυνηγός ταλέντων του Εθνικού Πειραιά, ο οποίος τον οδήγησε να υπογράψει συμβόλαιο με την ομάδα του μεγάλου λιμανιού, σε ηλικία μόλις 14 ετών, όταν εκεί τότε έπαιζαν οι σπουδαίοι Μανταλόζης, Κοζομπόλης, Λαιμός κ.α. Έπειτα από 2 χρόνια, ο Τσιαμπουρής αποκτήθηκε από το σύλλογο της Ιεράπολης Αιγάλεω, στον οποίο έπαιξε μέχρι και το 1963, οπότε στρατεύθηκε. Ύστερα από το πέρας της στρατιωτικής του θητείας, ξεκίνησε η μεγάλη του σταδιοδρομία στο Αιγάλεω. Ο Τσιαμπουρής αγωνιζόμενος σαν κεντρικός αμυντικός ή αμυντικός μέσος αναδείχτηκε σε αρχιπιστό ποδοσφαιριστή του Αιγάλεω όλων των εποχών για τη μεγάλη κατηγορία, όπου έπαιξε 9 συνεχόμενες περιόδους, φτάνοντας στις **239** συμμετοχές.

Προηγουμένως (1965) είχε αναδειχτεί πρωταθλητής στη Β΄Εθνική.

Μετά το τέλος της σταδιοδρομίας του σαν παίκτης που ήρθε την περίοδο 1974-75 με το σύλλογο του Παλαιού Φαλήρου (Β΄ κατηγορίας ΕΠΣΑ), ανέλαβε κατά σειρά προπονητής των συλλόγων του Χαραυγιακού, του Ορφέα Αιγάλεω, του Α.Ο. Περιστερίου, του Α.Ο. Κηφισιάς (1979), του Π.Σ. Παλαιού Φαλήρου (1985), του Αιγάλεω (1986) κ.α.

Μένει μόνιμα στο Αιγάλεω και είναι συνταξιούχος του ΟΤΕ. Είναι μέλος του Συνδέσμου παλαιμάχων του Αιγάλεω, είναι νυμφευμένος και έχει τρία παιδιά, δυο αγόρια και ένα κορίτσι. Ο μεγάλος του γιος Δημήτρης Τσιαμπουρής υπήρξε ποδοσφαιριστής πολλών συλλόγων (Αιγάλεω, Ατρόμητος Αθηνών, Αιολικός Μυτιλήνης, Πανελευσινιακός, κ.λ.π.) και νυν προπονητής ποδοσφαίρου σε ομάδες της ΕΠΣΑ.

## Στατιστικά στοιχεία

* 1957/58 & 1958/59: Εθνικός Πειραιώς (εφηβικό Τμήμα)
* 1959/60 έως και 1962/63: Ιεράπολις
* 1963/64: στρατευμένος
* 1964/65: Αιγάλεω Α.Ο.-Β΄ Εθνική-28 συμμετοχές
* 1965/66: Αιγάλεω Α.Ο.-Α΄ Εθνική-28 συμμετοχές
* 1966/67: Αιγάλεω Α.Ο.-Α΄ Εθνική-24 συμμετοχές
* 1967/68: Αιγάλεω Α.Ο.-Α΄ Εθνική-30 συμμετοχές 
* 1968/69: Αιγάλεω Α.Ο.-Α΄ Εθνική-32 συμμετοχές
* 1969/70: Αιγάλεω Α.Ο.-Α΄ Εθνική-25 συμμετοχές
* 1970/71: Αιγάλεω Α.Ο.-Α΄ Εθνική-25 συμμετοχές
* 1971/72: Αιγάλεω Α.Ο.-Α΄ Εθνική-31 συμμετοχές
* 1972/73: Αιγάλεω Α.Ο.-Α΄ Εθνική-27 συμμετοχές
* 1973/74: Αιγάλεω Α.Ο.-Α΄Εθνική-17 συμμετοχές, 1 γκολ

## Παραπομπές


## Πηγές
*Διεθνής αθλητική ιστοσελίδα
*Γεώργιος Παγιωτέλης "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96)
*Νίκος Δημ. Νικολαΐδης "*50 Χρόνια Αιγάλεω*" (1998)
*Ηλεκτρονικό αρχείο "Αθλητικής Ηχούς"

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Αιγάλεω Α.Ο.
Τ
Τ
Μετάλλιο Μαξ Πλανκ

Το **Μετάλλιο Μαξ Πλανκ** είναι ένα βραβείο για εξαιρετικά επιτεύγματα στη θεωρητική φυσική. Απονέμεται ετησίως από την Deutsche Gesellschaft Physikalische (γερμανικά: Γερμανική Φυσική Εταιρεία), η μεγαλύτερη οργάνωση φυσικών στον κόσμο.

## Βραβευθέντες
*1929 Μαξ Πλανκ και Άλμπερτ Άινσταϊν
*1930 Νιλς Μπορ 
*1931 Άρνολντ Σόμμερφελντ 
*1932 Μαξ φον Λάουε 
*1933 Βέρνερ Χάιζενμπεργκ 
*1934 - 1936 Δεν απονεμήθηκε
*1937 Έρβιν Σρέντινγκερ 
*1938 Λουί ντε Μπρολί
*1939 - 1941 Δεν απονεμήθηκε
*1942 Τζορνταν Πασκουάλ 
*1943 Φρίντριχ Χουντ 
*1944 Βάλτερ Κοσσέλ 
*1945 - 1947 Δεν απονεμήθηκε
*1948 Μαξ Μπορν 
*1949 Ότο Χαν και Λίζε Μάιτνερ 
*1950 Ντέμπι 
*1951 Τζέιμς Φρανκ and Γκούσταβ Χερτζ
*1952 Πολ Ντιράκ
*1953 Βάλτερ Μπότε
*1954 Ενρίκο Φέρμι
*1955 Χανς Μπέτε
*1956 Βίκτορ Βάισκοπφ
*1957 Καρλ Βάιτσακερ
*1958 Βόλφγκανγκ Πάουλι
*1959 Όσκαρ Κλάιν
*1960 Λεβ Λαντάου
*1961 Γιουτζίν Βίγκνερ
*1962 Ραλφ Κρονιγκ
*1963 Ρούντολφ Πάιρλες
*1964 Σάμουελ Γκάουνσμιντ και Τζεόρτζ Ουλένμπεκ
*1965 - Δεν απονεμήθηκε
*1966 Γκέρχαρτ Λουντέρς
*1967 Χάρυ Λέμαν
*1968 Βάλτερ Χάιτλερ
*1969 Φρήμαν Ντάισον
*1970 Ρούντολφ Χααγκ
*1971 Δεν απονεμήθηκε
*1972 Χέρμπερτ Φρόχλιχ
*1973 Νικολάι Μπογκολιούμποβ
*1974 Λέον Χοβ
*1975 Γκρέγκορ Βέντσελ
*1976 Ερνστ Στουκελμπεργκ
*1977 Βάλτερ Θάιρινγ
*1978 Πάουλ Έβαλντ
*1979 Μάρκους Φίρτς
*1980 Δεν απονεμήθηκε
*1981 Κερτ Σουμαζνικ
*1982 Χανς Βάιντερνμουλλερ
*1983 Νίκολας Κέμμερ
*1984 Ρες Γιοστ
*1985 Γιοσιρο Ναμπου
*1986 Φρανς Βέγκνερ
*1987 Τζούλις Βες
*1988 Βαλεντάιν Μπεργκμαν
*1989 Μπρούνο Ζαμίνο
*1990 Χέρμαν Χάκεν
*1991 Βόλφαρτ Ζίμερμαν
*1992 Έλλιοτ Λιμπ
*1993 Κερτ Μπιντερ
*1994 Χανς Μπόρχερς
*1995 Σήγκφριν Γκροσμαν
*1996 Λούνβιγκ Φαντεεβ
*1997 Τζέραλντ Μπράουν
*1998 Ρέιμοντ Σερρα
*1999 Πιέρ Χόχενμπεργκ
*2000 Μαρτίν Λουσχερ
*2001 Γιοργκ Φρονλιχ
*2002 Γιουργκεν Ελερς
*2003 Μαρτίν Γκουτζβάιλερ
*2004 Κλάους Χεπ
*2005 Πέτερ Τσόλερ
*2006 Βόλφγκανγκ Γκοζελ
*2007 Τζοέλ Λεμποβιτς
*2008 Ντετλεβ Μπουχοζ
*2009 Ρόμπερτ Γκράχαμ
*2010 Ντίτερ Βόλχαρτ
*2011 Γκιόρτζιο Παρισι
*2012 Μάρτιν Ζιρνμπαουερ
*2013 Βέρνερ Ναμ

## Παραπομπές

Κατηγορία:Τιμητικές διακρίσεις
Κατηγορία:Πολιτισμός της Γερμανίας
Μαξ Πλανκ
Σχολή Γαλατά

To κτίριο της **Σχολής Γαλατά** στεγάζεται στην Κωνσταντινούπολη. 

Θεμελιώθηκε το 1885, ενώ η Σχολή ξεκίνησε να λειτουργεί το 1900. Αρχικά λειτουργούσε ως σχολή αρρένων και από το 1935 και έπειτα μεικτό. Διαδραμάτισε σημαντικό ρόλο στην πνευματική ζωή της Πόλης, αφού στα διευθυντικά του έδρανα κάθισαν μεγάλες προσωπικότητες των Γραμμάτων.

Τον Φεβρουάριο του 2012 το Συμβούλιο της Γενικής Διεύθυνσης Βακουφίων αποφάσισε την επιστροφή του κτιρίου της Σχολής Γαλατά, το οποίο είχε καταχωρηθεί υπό το όνομα του τουρκικού δημοσίου, στους νόμιμους ιδιοκτήτες του (Εφορεία της Κοινότητας των Ναοί] και της Σχολής Γαλατά) βάσει του νόμου που ψηφίστηκε τον Αύγουστο του 2011 για τα βακούφια. 

Αναμένεται δε να αποτελέσει προηγούμενο και για τις μετέπειτα αποφάσεις του Συμβουλίου, όπως αναφέρεται στη ιστοσελίδα του Συνδέσμου Υποστήριξης Ρωμαίικων Κοινοτικών Ιδρυμάτων. 

*Την 22α Μαρτίου 2012, συνετελέσθει η πρώτη επιστροφή περιουσίας στα πλαίσια του νόμου που ετέθη σε εφαρμογή την 27η Αυγούστου 2011*, αναφέρει η ανακοίνωση που εκδόθηκε από το γραφείο του υπουργού.

## Παραπομπές


## Εξωτερικοί σύνδεσμοι
* www.rumvader.org Ρωμαίικα

Κατηγορία:Ελληνικά σχολεία στην Τουρκία
Κατηγορία:Σεμινάρια και θεολογικά κολλέγια
Κατηγορία:Ελληνικά σχολεία κατά την Τουρκοκρατία
Πανελλήνιο πρωτάθλημα ανώμαλου δρόμου ανδρών 1945

Το **[[Πανελλήνιο πρωτάθλημα ανώμαλου δρόμου ανδρών]] 1945** διεξήχθη στις 18 Μαρτίου στη Νέα Σμύρνη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα. Τόσο στα περιφερειακά όσο και στο πανελλήνιο συμμετείχαν ελάχιστοι αθλητές λόγω της αποχής από τους αγώνες της "Ενώσεως Ελλήνων Αθλητών".

## Το περιφερειακό Αττικής

Το περιφερειακό πρωτάθλημα Αττικής ανδρών και εφήβων διεξήχθη την Κυριακή 4 Μαρτίου σε διαδρομή μήκους 7 χλμ στη Νέα Σμύρνη με αφετηρία και τερματισμό το Στάδιο Πανιωνίου. Στον αγώνα μετείχε εκτός συναγωνισμού και ο Ραγάζος, ο οποίος τερμάτισε πρώτος. Νικητής ήταν ο Φιλήμων Ανδριώτης του Πανιωνίου.

### Ατομικός αγώνας

## Το πανελλήνιο πρωτάθλημα

Το πανελλήνιο πρωτάθλημα ανδρών και εφήβων διεξήχθη την Κυριακή 18 Μαρτίου σε διαδρομή μήκους 9 χλμ, η οποία είχε ως αφετηρία και τερματισμό το Στάδιο Πανιωνίου. Το κυρίως τμήμα του αγώνα διεξήχθη στους δρόμους και μέσα στο Άλσος Νέας Σμύρνης. Πρωταθλητής αναδείχθηκε ο Αθανάσιος Ραγάζος του Αλμυρού Βόλου και στο ομαδικό ο Πειραϊκός Σύνδεσμος.

### Ατομικός αγώνας

### Ομαδικός αγώνας

## Πηγές
* "Ελευθερία" 6/3/1945 σ. 2
* "Ελευθερία" 20/3/1945 σ. 2
* "Εμπρός", 6/3/1945.

Ανδρων
Κατηγορία:Στίβος το 1945
Κατηγορία:Αθλητισμός στη Νέα Σμύρνη
Πολιτειακό Νομοθετικό Σώμα της Νότιας Καρολίνα

Η **Γενική Συνέλευση της Νότιας Καρολίνα** (αγγλ. *South Carolina General Assembly*), επίσης ονομάζεται *Νομοθετικό Σώμα της Νότιας Καρολίνα*, είναι το πολιτειακό νομοθετικό σώμα της πολιτείας Νότια Καρολίνα των ΗΠΑ. Το νομοθετικό σώμα είναι διθάλαμο και αποτελείται από την κάτω Βουλή των Αντιπροσώπων της Νότιας Καρολίνα και την άνω Γερουσία της Νότιας Καρολίνα. Συνολικά, η Γενική Συνέλευση αποτελείται από 170 μέλη. Το Νομοθετικό Σώμα συνέρχεται στο Πολιτειακό Καπιτώλιο της Νότιας Καρολίνα στην Κολούμπια.

Πριν την ομοσπονδιακή απόφαση *[[Ρέυνολντς εναντίον Σιμς]]* από το Ανώτατο Δικαστήριο των Ηνωμένων Πολιτειών, η Βουλή των Αντιπροσώπων κατανεμόταν ώστε κάθε κομητεία να έχει έναν αριθμό αντιπροσώπων με βάση τον πληθυσμό, με κάθε πολιτεία να έχει εγγυημένο τουλάχιστον έναν Αντιπρόσωπο, ενώ κάθε κομητεία να έχει έναν γερουσιαστή.  Επιπλέον, η αντιπροσωπεία κάθε κομητείας στην Γενική Συνέλευση επίσης διπλασιάσθηκε όπως το county council της. 

Η υπόθεση *Ρέυνολντς εναντίον Σιμς* προκάλεσε τη διαπέραση των κομητειακών γραμμών από τις γραμμές των περιφερειών, προκαλώντας την παρουσία των νομοθετών σε πολλά κομητειακά συμβούλια. Αυτό οδήγησε στο να περάσει ο Home Rule Act του 1975, ο οποίος δημιούργησε κομητειακά συμβούλια τα οποία ήταν ανεξάρτητα από τη Γενική Συνέλευση. Όμως, μερικές λειτουργίες οι οποίες σε πολλές άλλες πολιτείες ασκούνται από κομητειακές κυβερνήσεις  είναι ακόμη στα χέρια κομητειακών νομοθετικών αντιπροσωπειών στη Νότια Καρολίνα.

Υπάρχουν 124 μέλη της Βουλής των Αντιπροσώπων της Νότιας Καρολίνα, τα οποία εκλέγονται κάθε δύο έτη, και η Γερουσία τηε Νότιας Καρολίνα έχει 46 μέλη, που εκλέγονται κάθε τέσσερα έτη ταυτόχρονα με την Προεδρική εκλογή.  Για αμφότερα τα σώματα, δεν υπάρχουν όρια θητείας. η Γενική Συνέλευση συνέρχεται σε κοινή συνεδρίαση για να εκλέξει δικαστές, με όλα τα 170 μέλη να έχουν ίση ψήφο σε τέτοιες εκλογές.

## Αξιωματούχοι
### Γερουσία

### Βουλή των Αντιπροσώπων

## Δείτε επίσης
* Πολιτειακό Καπιτώλιο της Νότιας Καρολίνα
* Βουλή των Αντιπροσώπων της Νότιας Καρολίνα
* Γερουσία της Νότιας Καρολίνα

## Εξωτερικοί σύνδεσμοι

* South Carolina Legislature Online

Κατηγορία:Νότια Καρολίνα
Νοτια Καρολινα
Ολλανδικό πρωτάθλημα ποδοσφαίρου ανδρών 2011-12

Το **Ολλανδικό πρωτάθλημα ποδοσφαίρου 2011-12** ήταν η 56η σεζόν της **[[Ολλανδικό πρωτάθλημα ποδοσφαίρου|Ερεντιβίζιε]] (Eredivisie)** από την καθιέρωσή της το 1955. Ο πρώτος αγώνας έγινε στις 5 Αυγούστου 2011, ενώ η χρονιά ολοκληρώθηκε τον Ιούνιο του 2012 με το τέλος των πλέι-οφ για τις Ευρωπαϊκές διοργανώσεις και τον υποβιβασμό. Πρωταθλήτρια ανεδείχθη η ομάδα του ΑΦΚ Άγιαξ (31ο πρωτάθλημα).

## Ομάδες

Συνολικά 18 ομάδες συμμετέχουν στο πρωτάθλημα (οι 15 πρώτες από την περσινή περίοδο και οι 3 καλύτερες από την περισνή Δεύτερη Κατηγορία)

## Κορυφαίοι σκόρερ

*  Ο Μαρκ Γιάνκο πήρε μεταγραφή στην Πόρτο την χειμερινή περίοδο.

*Μέχρι 11 Μαρτίου 2012*

## Βαθμολογία

Ολλανδικό πρωτάθλημα ποδοσφαίρου ανδρών 2011-12
Κατηγορία:Έρεντιβιζι
Πανελλήνιο πρωτάθλημα ανώμαλου δρόμου ανδρών 1947

Το **[[Πανελλήνιο πρωτάθλημα ανώμαλου δρόμου ανδρών]] 1947** διεξήχθη στις 9 Μαρτίου στην Ελευσίνα υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα.

## Το περιφερειακό Αττικής-Ευβοίας

Το περιφερειακό πρωτάθλημα Αττικής διεξήχθη την Κυριακή 23 Φεβρουαρίου σε διαδρομή μήκους 7 χλμ στο Παλαιό Φάληρο με αφετηρία και τερματισμό το γυμναστήριο του ΑΟ Π. Φαλήρου και διαδρομή προς την Αγία Βαρνάρα. Στον αγώνα μετείχαν 17 δρομείς και εκτός συναγωνισμού ο Αθ. Ραγάζος, ο οποίος τερμάτισε δεύτερος. Νικητής ήταν ο Βασίλης Μαυραπόστολος του Π. Φαλήρου.

### Αποτελέσματα

## Το πανελλήνιο πρωτάθλημα

Το πανελλήνιο πρωτάθλημα ανωμάλου δρόμου ανδρών διεξήχθη την Κυριακή 9 Μαρτίου σε διαδρομή μήκους 7 χλμ, η οποία είχε ως αφετηρία την παραλία Ελευσίνας και τερματισμό το Στάδιο του Πανελευσινιακού, αφού οι αθλητές έτρεξαν στον κάμπο της Ελευσίνας. Μετείχαν πολλοί αθλητές από το κέντρο και από την επαρχία. Για τη μετάβαση των αθλητών από την Αθήνα ο ΣΕΓΑΣ διέθεσε αυτοκίνητο, με σημείο αφετηρίας το Στάδιο. Πρωταθλητής αναδείχθηκε για τρίτη συνεχόμενη χρονιά ο Αθανάσιος Ραγάζος του Αλμυρού Βόλου και στο ομαδικό ο Πειραϊκός Σύνδεσμος.

### Ατομικός αγώνας

### Ομαδικός αγώνας

## Πηγές
* "Αθλητική Ηχώ", 25/2/1947 και 10/3/1947.
* "Εμπρός", 9/3/1947.
* "Εμπρός", 11/3/1947.

Ανδρων
Κατηγορία:Στίβος το 1947
Κατηγορία:Ελευσίνα
Πανελλήνιο πρωτάθλημα ανώμαλου δρόμου ανδρών 1948

Το **[[Πανελλήνιο πρωτάθλημα ανώμαλου δρόμου ανδρών]] 1948** διεξήχθη στις 14 Μαρτίου στη Φιλοθέη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα.
## Το περιφερειακό Αττικής-Ευβοίας

Το περιφερειακό πρωτάθλημα Αττικοβοιωτίας-Εύβοιας διεξήχθη την Κυριακή 29 Φεβρουαρίου στη Χαλκίδα, σε διαδρομή μήκους 6 χλμ, με διοργανώτρια την ΑΕ Χαλκίδος, ενώπιον 3.000 θεατών που παρακολούθησαν με ενθουσιασμό τον αγώνα. Μετείχαν 36 αθλητές και στον ομαδικό αγώνα 5 σύλλογοι με πλήρεις ομάδες. Οι δρομείς από την πρωτεύουσα μεταφέρθηκαν στη Χαλκίδα με το τρένο, με πρωτοβουλία του ΣΕΓΑΣ. Νικητής ήταν ο Βασίλης Μαυραπόστολος του Παλ. Φαλήρου.

### Αποτελέσματα

Στη βαθμολογία υπολογίστηκαν οι βαθμοί των θέσεων μόνο των αθλητών από πλήρεις ομάδες. Έτσι η θέση κατάταξης στο ατομικό δεν ταυτίζεται απαραίτητα με τη βαθμολογική εισφορά κάθε αθλητή στο ομαδικό.

## Το πανελλήνιο πρωτάθλημα

Το πανελλήνιο πρωτάθλημα ανωμάλου δρόμου ανδρών διεξήχθη την Κυριακή 14 Μαρτίου σε διαδρομή μήκους 9 χλμ, η οποία είχε ως αφετηρία το Σχολείο της Φιλοθέης. Οι αθλητές διέσχισαν τρεις φορές διαδρομή 3.000μ μέσα στη συνοικία και τερμάτισαν στο σημείο εκκίνησης. Μετείχαν 26 δρομείς από το κέντρο και την επαρχία. Πρωταθλητής αναδείχθηκε για τέταρτη συνεχόμενη χρονιά ο Αθανάσιος Ραγάζος του Αλμυρού Βόλου και στο ομαδικό για τρίτη συνεχόμενη ο Πειραϊκός Σύνδεσμος. Αξιοσημείωτο είναι πως ο ΓΣ Αλμυρού με δρομείς τους τρεις αδερφούς Ραγάζους, στον ομαδικό αγώνα ισοβάθμησε με τον Πειραϊκό αλλά ο Πειραϊκός πήρε τον τίτλο, διότι ο τρίτος αθλητής του τερμάτισε σε υψηλότερη θέση από τον τρίτο του Αλμυρού. Παρομοίως πήρε την 3η θέση ο Πανελλήνιος από τον Παναθηναϊκό.

### Ατομικός αγώνας

### Ομαδικός αγώνας

Στη βαθμολογία υπολογίστηκαν οι βαθμοί των θέσεων μόνο των αθλητών από πλήρεις ομάδες. Έτσι η θέση κατάταξης στο ατομικό δεν ταυτίζεται με τη βαθμολογική εισφορά κάθε αθλητή στο ομαδικό.
Στις ισοβαθμίες στην 1η-2η και 3η-4η θέση υπερίσχυσε ο σύλλογος του οποίου ο τρίτος κατά σειρά αθλητής τερμάτισε σε υψηλότερη θέση.

## Πηγές
* "Αθλητική Ηχώ", 15/3/1948.

Ανδρων
Κατηγορία:Στίβος το 1948
Κατηγορία:Δήμος Φιλοθέης-Ψυχικού
Πρότυπο Πειραματικό Γενικό Λύκειο Μυτιλήνης

Το  **Πρότυπο Γενικό Λύκειο Μυτιλήνης του Πανεπιστημίου Αιγαίου** βρίσκεται στο κέντρο της πόλης της Μυτιλήνης, στην αρχή του εμπορικού δρόμου της Ερμού. Στο ίδιο κτίριο στεγάζεται  και το 2ο Λύκειο Μυτιλήνης και το 1ο Δημοτικό σχολείο.
## Ιστορία
Ιδρύεται το 1839 μετά από έρανο μεταξύ επιφανών Μυτιληνιών στο χώρο του «Μεγάλου Περιβολιού» και εγκαινιάζεται  το 1841 ως **Ελληνική Σχολή Μυτιλήνης**. Το δύο  πρώτα χρόνια δεν λειτουργεί λόγω έλλειψης διδακτικού προσωπικού, το 1843  προσκαλείται από την Αθήνα ο  Νικόλαος Αργυριάδης ως Γυμνασιάρχης που θα προσέφερε πολλά στο σχολείο μέχρι το 1847. Ακολουθούν ο Χριστόφορος Λαίλιος και ο λόγιος Γεώργιος- Αριστείδης Πάπης με μεγάλη προσφορά στο Γυμνάσιο και γενικότερα πνευματική κίνηση και ζωή της Μυτιλήνης. Με την παραίτηση του Γ. Αρ. Πάπη κλείνει η πρώτη περίοδος του Γυμνασίου (1840-1863). Το Γυμνάσιο της Μυτιλήνης ήταν πλέον  επανδρωμένο με το αναγκαίο διδακτικό προσωπικό, με επαρκή αριθμό μαθητών, με καλά εξοπλισμένη βιβλιοθήκη και με εργαστήριο φυσικών οργάνων ικανό για την σπουδή των φυσικών επιστημών.
Το κτίριο του σχολείου θα πληγεί από τον καταστροφικό σεισμό  του 1867.
Κατά τα έτη 1886-1891 χτίστηκε το σημερινό νεοκλασικό κτίριο του Γυμνασίου, με εργαστήριο Φυσικής, αίθουσα τελετών, βιβλιοθήκη και Μουσείο, σε σχέδια του Λέσβιου αρχιτέκτονα Αργύρη Αδαλή. Το νέο καλλιμάρμαρο κτίριο θα καλύψει έκταση 1.800 τ.μ. με ρυθμό δωρικό στο ισόγειο και ιωνικό στον πάνω όροφο.
Μετά την απελευθέρωση της Λέσβου από τους Τούρκους, το 1913 το Γυμνάσιο χρησιμοποιήθηκε ως στρατιωτικό νοσοκομείο καθώς και στην περίοδο της Μικρασιατικής εκστρατείας.
## Βιβλιογραφία
*Αναγνώστου Στρατής, Ο Ευστράτιος Ι. Δράκος περιγράφει τη Μυτιλήνη του 1907, στα Λεσβιακά, Δελτίον της Εταιρείας Λεσβιακών Μελετών, τ. ΙΔ΄, Μυτιλήνη 1993: 24-39.
*Τάξης Σταύρος, Οικονόμος, Συνοπτική Ιστορία της Λέσβου και Τοπογραφία αυτής, Κάιρο 1909, (φωτομηχανική ανατύπωση, Πανεπιστήμιο Αιγαίου, Μυτιλήνη 1994).
*Τσιτιμάκη Μαίρη, Το Γυμνάσιο Μυτιλήνης και ο Αργύριος Αδαλής, στα Λεσβιακά , τ. ΚΑ΄, Μυτιλήνη 2006: 271-294.
*Τσιτιμάκη Μαίρη, Παραδοσιακή Ναοδομία στη Λέσβο (18ος και 19ος αι.), διδακτορική διατριβή στη Σχολή Αρχιτεκτόνων Μηχανικών, Εθνικό Μετσόβιο Πολυτεχνείο, Αθήνα 2005.
*Χατζηλίας Χρήστος,  Η Λέσβος και ο Πολιτισμός της πέτρας (1850 - 1950), Η περίπτωση του Σκαλοχωρίου και της Ανεμότιας, Διδακτορική διατριβή, Μυτιλήνη 2009.
## Εξωτερικοί σύνδεσμοι
*Ιστοσελίδα του σχολείου, Πρότυπο Πειραματικό Γενικό Λύκειο Μυτιλήνης

Κατηγορία:Σχολεία στην Ελλάδα
Κατηγορία:Μυτιλήνη
Μέρλιν (κύκλος 2)

Ο **Κύκλος δύο** του *[[Μέρλιν (τηλεοπτική σειρά)|Μέρλιν]]*, είναι μια Βρετανική τηλεοπτική σειρά φαντασίας που ξεκίνησε στις 19 Σεπτεμβρίου του 2009 και τελείωσε στις 19 Δεκεμβρίου του 2009. Τα μόνιμα μέλη του καστ του δεύτερου κύκλου περιλαμβάνουν τους Κόλιν Μόργκαν, Μπράντλεϊ Τζέιμς, Κέιτι ΜακΓκράθ, Έιντζελ Κόλμπι, Άντονι Χεντ, Ρίτσαρντ Γουίλσον, και Τζον Χερτ ως τη φωνή του Μέγα Δράκου. Ο κύκλος δύο περιέχει δεκατρία επεισόδια και είχε 5,77 εκατομμύρια θεατές στην πρεμιέρα του και 6,64 εκατομμύρια θεατές στο φινάλε της σειράς.

Το BBC ανανέωσε τη σειρά για τον τρίτο κύκλο ο οποίος έκανε πρεμιέρα στις 11 Σεπτεμβρίου του 2010.
## Πλοκή
Ο Μέρλιν πρέπει να συνεχίσει το πεπρωμένο να προστατεύει το Κάμελοτ και τον νεαρό Πρίγκιπα Άρθουρ χρησιμοποιώντας το ξεχωριστό του χάρισμα: τη μαγεία. Ωστόσο, ο Βασιλιάς Ούθερ έχει απαγορεύσει την άσκηση μαγείας και ο Μέρλιν πρέπει να κρατήσει τα ταλέντα του κρυφά με την απειλή του θανάτου.

Δεδομένου ότι πολλοί κίνδυνοι απειλούν τη μυθική πόλη, ο Άρθουρ, με τον Μέρλιν στο πλευρό του, πρέπει να δείξει μεγάλο θάρρος και επιδεξιότητα για να υπερασπιστεί το βασίλειο.

Ο Γάιος, ο γιατρός της αυλής, συνεχίζει να παρέχει στον Μέρλιν βοήθεια και καθοδήγηση. Η Γκουέν είναι, όπως πάντα, μια πιστή φίλη με τον Μέρλιν, βοηθώντας όπου μπορεί στις περιπέτειες του με τον Άρθουρ.

Η Μοργκάνα, η κηδεμονευομένη του βασιλιά, είναι όλο και περισσότερο από τα όνειρά της. Εν τω μεταξύ ο Μέγας Δράκος παραμένει κάτω από το κάστρο, δίνοντας ιδιαίτερη προσοχή στις περιπέτειες του νεαρού μας μάγου. Ο Λάνσελοτ επιστρέφει.
### Πρωταγωνιστούν
*Κόλιν Μόργκαν ως Μέρλιν
*Κέιτι ΜακΓκράθ ως Μοργκάνα
*Μπράντλεϊ Τζέιμς ως Άρθουρ
*Έιντζελ Κόλμπι ως Γκουέν
*Άντονι Χεντ ως Ούθερ Πεντράγκον
*Ρίτσαρντ Γουίλσον ως Γάιος
*Τζον Χερτ ως ο Μέγας Δράκος (φωνή)

### Επανεμφανίζονται
*Ρούπερτ Γιάνγκ ως Σερ Λεόν (7 επεισόδια)
*Μάικλ Κρόνιν ως Τζέφρεϊ του Μονμάουθ (3 επεισόδια)
*Εμίλια Φοξ ως Μοργκάουζ (2 επεισόδια)
*Άσα Μπάτερφιλντ ως Μόρντρεντ (2 επεισόδια)
*Σαντιάγκο Καμπρέρα ως Λάνσελοτ (1 επεισόδιο)
*Άλις Πάτεν ως Ιγκρέιν (1 επεισόδιο)
*Λόρα Ντόνελι ως Φρέγια (1 επεισόδιο)

### Εμφανίζονται Επίσης
*Μακένζι Κρουκ ως Σέντρικ/Κορνήλιος Σίγκαν
*Άντριαν Λέστερ ως Μίρορ
*Άλεξ Πράις ως "Σερ Γουίλιαμ του Ντέιρα"
*Κόλιν Σάλμον ως Άγκλεν
*Τζέιμς Κόσμο ως Χέντζιστ
*Σάρα Πάρις ως Λαίδη Κατρίνα
*Άνταμ Γκόντλεη ως Τζόνας
*Τσαρλς Ντανς ως Αρέντιαν
*Ντέιβιντ Σκόουφιλντ ως Βασιλιάς Άλιντ
*Τζεόρτζια Μάφετ ως Λαίδη Βίβιαν
*Μαρκ Λούις Τζόουνς ως Βασιλιάς Όλαφ
*Κέβιν Ελντόν ως Τρίκλερ
*Τζόζεφ Μάουελ ως Άλβαρ
*Έμιλυ Μπίτσαμ ως Ενμύρια
*Τζον Λιντς ως Μπάλινορ

## Επεισόδια


## Παραπομπές


Κατηγορία:Βρετανικές τηλεοπτικές σειρές
Φάνα (Νορβηγία)

right|thumb|Η Νέστουν ήταν το διοικητικό κέντρο του δήμου Φάνα.
Η **Φάνα** (νορβηγικά:Fana) είναι περιοχή, συνοικία σήμερα, στην πόλη Μπέργκεν της Νορβηγίας. 

Η Φάνα ήταν ξεχωριστός δήμος μέχρι το 1972, όταν μαζί με την Άρνα, την Λάξεβογκ, και την Οσάνε, εντάχθηκε στο δήμο του Μπέργκεν. Στη Φάνα έζησε ο Νορβηγός συνθέτης Έντβαρντ Γκριγκ.

Το 2012, η Φάνα είχε πληθυσμό 39.216 κατοίκων.
right|thumb|Η εκκλησία της Φάνα
right|thumb|Το εμπορικό κέντρο Λαγκούνεν (νορβ:Lagunen Storsenter).

## Μεταφορες
Λεωφορειακές γραμμες στη Φάνα:

## Τοποθεσίες
* Νάτλαντ (Nattland)
* Σενταλέν (Sædalen)
* Μπράτλαντ (Bratland)
* Ντύνγκελαντ (Dyngeland)
* Τότλαντ (Totland)
* Ούλσμογκ (Ulsmåg)
* Νόρντρεβολ (Nordrevoll)
* Κιρκεμπίρκελαντ (Kirkebirkeland)
* Έβστουν (Øvsttun)
* Νέστουν (Nesttun)
* Τβαιτερός (Tveiterås)
* Πάραντις (Paradis)
* Στόρετβαιτ (Storetveit)
* Χοπ (Hop)
* Σκιολντ (Σχολντ) (Skjold)
* Κρονόσεν (Kronåsen)
* Σμερός (Smørås)
* Μίντουν (Midtun)
* Κιενταλέν (Kjenndalen)
* Βαλε (Valle)
* Σαντβέν (Sandven)
* Σάμνταλ (Samdal)
* Κάλαντ (Kaland)
* Στεντ (Stend)
* Τίτλεσταντ (Titlestad)
* Φαναχαμερέν (Fanahammeren)
* Φάνα (Fana)
* Νόρντβικ (Nordvik)
* Κροκάιντε (Krokeide)

## Παραπομπές
Κρίστιαν Μπέιλ

Ο **Κρίστιαν Τσαρλς Φίλιπ Μπέιλ** (, γενν. 30 Ιανουαρίου 1974) είναι Άγγλος ηθοποιός.Γνωστός για την ευελιξία του και τις σωματικές του μεταμορφώσεις για τους ρόλους του. Έχει πρωταγωνιστήσει σε ταινίες του Χόλυγουντ μεγάλου προϋπολογισμού, αλλά και σε μικρότερες ανεξάρτητες παραγωγές.

Ο Μπέιλ τράβηξε την προσοχή του κοινού σε ηλικά δεκατριών ετών, όταν πρωταγωνίστησε στην ταινία του Στίβεν Σπίλμπεργκ, *[[Η αυτοκρατορία του ήλιου]]* *(Empire of the Sun)* τo 1987. Υποδύθηκε ένα αγόρι από την Αγγλία που χωρίζεται από τους γονείς του και στη συνέχεια καταλήγει σε ένα ιαπωνικό στρατόπεδο συγκέντρωσης κατά τη διάρκεια του Δευτέρου Παγκοσμίου Πολέμου. Ακόμη, είναι γνωστός για τον ρόλο του στο *[[American Psycho]]* το 2000 όπου υποδύθηκε έναν κατα συρροή δολοφόνο και για το ρόλο του ως Μπρους Γουέιν/Μπάτμαν στην ταινία *[[Batman Begins]]* του Κρίστοφερ Νόλαν το 2005, *[[Ο Σκοτεινός Ιππότης]]* *(The Dark Knight)* το 2008 και στο φινάλε της ταινίας *[[The Dark Knight Rises]]* το 2012.

Το 2010, ο Μπέιλ υποδύθηκε τον Ντίκι Έκλουντ στην ταινία *[[The Fighter]]*. Έλαβε εξαιρετικά θετικές κριτικές για την ερμηνεία του και κέρδισε πολλά βραβεία, συμπεριλαμβανομένου το Όσκαρ Β' Ανδρικού Ρόλου και τη Χρυσή Σφαίρα και το Βραβείο Σωματείου Ηθοποιών Β' Ανδρικού Ρόλου.

## Βιογραφία
Ο Μπέιλ γεννήθηκε στην Ουαλία από γονείς Αγγλικής καταγωγής. Ο πατέρας του, Ντέιβιντ Μπέιλ, γεννημένος στη Νότια Αφρική ήταν επιχειρηματίας, πιλότος και μάνατζερ ταλέντων, ενώ η μητέρα του, Τζένυ Τζέιμς, ήταν καλλιτέχνης τσίρκου. 

Η πρώτη επαφή του Μπέιλ με το χώρο της υποκριτικής ήταν με μια διαφήμιση για το μαλακτικό ρούχων *Lenor* το 1982. Ένα χρόνο αργότερα, εμφανίστηκε σε μια διαφήμιση των δημητριακών *[[Pac-Man]]*, όπου υποδυόταν ένα παιδί ροκ σταρ. Το 1984, έκανε το ντεμούτο του στο θέατρο με την παράσταση *The Nerd*, στην οποία συμμετείχε και ο Ρόουαν Άτκινσον.

## Προσωπική ζωή
Στις 29 Ιανουαρίου 2000, ο Μπέιλ παντρεύτηκε την Σάντρα "Σίμπι" Μπλάζιτς (γεννημένη το 1970), πρώην μοντέλο, μακιγιέρ και προσωπική βοηθός της Γουϊνόνα Ράιντερ. Το ζευγάρι έχει αποκτήσει μια κόρη, την Εμμελίν, η οποία γεννήθηκε στις 27 Μαρτίου 2005 στη Σάντα Μόνικα της Καλιφόρνια. Από το 1992, ο Μπέιλ κατοικεί στο Λος Άντζελες.

Όπως συνήθιζε και ο πατέρας του, ο Κρίστιαν Μπέιλ υποστηρίζει ενεργά περιβαλλοντικές μη κυβερνητικές οργανώσεις όπως η Greenpeace και το Παγκόσμιο Ταμείο για τη Φύση. Η φεμινίστρια και ακτιβίστρια Γκλόρια Στάινεμ έγινε μητριά του Μπέιλ στις 3 Σεπτεμβρίου του 2000, όταν παντρεύτηκε τον πατέρα του Μπέιλ, Ντέιβιντ. Ήταν ο πρώτος της γάμος (στην ηλικία των 66 ετών) και το ζευγάρι ήταν μαζί μέχρι το θάνατο του Ντέιβιντ.

## Φιλμογραφία

## Βραβεία και υποψηφιότητες

## Παραπομπές


## Εξωτερικοί σύνδεσμοι
* Κρίστιαν Μπέιλ στο AllRovi 
* Κρίστιαν Μπέιλ στο Yahoo! Movies 
* Κρίστιαν Μπέιλ στο Charlie Rose 
* Συλλογή δημοσιευμάτων για τον Κρίστιαν Μπέιλ από την εφημερίδα The New York Times

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Ιερακώμη Λυδίας

Η **Ιερακώμη** ήταν αρχαία ελληνική πόλη της Λυδίας της Μικράς Ασίας.

Βρισκόταν στα ανατολικά του ποταμού Ύλλου (ή Φρυγίου) και μεταξύ των πόλεων της Υρκανίδος και των Θυατείρων. Η πόλη ανήκε στο κοινό της Εφέσου.

Τόσο στην Ιερακώμη, όσο και στα γειτονικά Ύπαιπα και την Υρκανίδα, είχαν εγκατασταθεί Πέρσες άποικοι, κυρίως στην εποχή του Κύρου Α΄ με προέλευση την Υρκανία της βορείου Περσίας. Από εδώ και στο εξής η λυδική πεδιάδα θα ονομαζόταν *Υρκάνιον πεδίον*. Το όνομα δηλώνει την ιερή κωμόπολη και την έλαβε λόγω των ιερών που έκτισαν εκεί οι Πέρσες μάγοι. Δεν αποκλείεται να ιδρύθηκε κατά την ελληνιστική περίοδο. Όπως και στις γύρω *κατοικίες* έτσι και εδώ εγκαταστάθηκαν Μακεδόνες άποικοι. 

Ο περιηγητής Παυσανίας αναφέρει ως αυτόπτης μάρτυρας την τελετή μέσα σε ένα ιερό των Περσών μάγων: το κάθε ιερό είχε ένα δωμάτιο, στο οποίο υπήρχε βωμός με τέφρα ασυνήθιστου χρώματος από πάνω του. Ο κάθε μάγος -με περσική τιάρα στο κεφάλι- εναπέθετε τα ξύλα πάνω στην τέφρα και μέσα από βιβλίο επικαλείτο κάποια θεότητα σε περσική γλώσσα. Με αυτόν τον τρόπο τα ξύλα άναβαν φωτιά από μόνα τους. 

Ο Ρωμαίος αυτοκράτωρ Τιβέριος τη μετονόμασε σε **Ιεροκαισάρεια**, ενώ ο Πλίνιος την αναφέρει ως *Caesarea*. 

## Παραπομπές


## Πηγές
* Παυσανίου Ελλάδος περιήγησις, Ηλειακών Α΄.
* Johann Gustav Droysen Ιστορία των Επιγόνων του Μεγάλου Αλεξάνδρου, εκδ. ελεύθερη σκέψις.

Κατηγορία:Αρχαίες πόλεις της Λυδίας
Μάχη του Βεθζαχαρία

Ο επίτροπος του ανήλικου, νέου βασιλιά  Αντίοχου Ε΄ Ευπατόρος Λυσίας πραγματοποίησε μία νέα εκστρατεία στην Ιουδαία, μαζί με τον ανήλικο βασιλιά,  για να βοηθήσει την πολιορκημένη φρουρά της Άκρας στην Ιερουσαλήμ η οποία πιέζονταν από τον  Ιούδα τον Μακκαβαίο. Αφού συγκέντρωσε 50.000 πεζούς 5.000 ιππείς και 30 έως 80 ελέφαντες εισέβαλε στην Ιουδαία και έφτασε κοντά στην Βεθώρα. Όταν ο Ιούδας το πληροφορήθηκε έσπευσε στην περιοχή  .

## Η μάχη
Οι δυνάμεις των αντιπάλων συναντήθηκαν τελικά σε ένα στενό πέρασμα, που βρισκόταν σε μία περιοχή, η οποία ονομαζόταν Βεθζαχαρία. Ο βασιλικός στρατός, λόγω της στενότητας του χώρου, παρέταξε τους ελέφαντες σε βάθος. Γύρω από κάθε ελέφαντα παρατάχθηκαν 1.000 πεζοί και 500 ιππείς, ενώ τμήματα ελαφρών πεζών κατέλαβαν τα γειτονικά υψώματα . Πριν από την μάχη, ένας από τους αδελφούς του Ιούδα, ο Ελεάζαρ Αβαράν, προσπάθησε με μια παράτολμη ενέργεια να πλησιάσει έναν από τους βασιλικούς ελέφαντες, επειδή νόμισε, ότι επάνω σε αυτόν βρισκόταν ο Σελευκίδης βασιλιάς. Ο Ελεάζαρ σκόπευε φυσικά να σκοτώσει τον υποτιθέμενο σπουδαίο επιβάτη, ο οποίος ήταν στην πραγματικότητα ένας συνηθισμένος στρατιώτης, σκοτώθηκε όμως ο ίδιος κατά την διάρκεια της προσπάθειάς του  .

Το γεγονός αυτό θεωρήθηκε κακός οιωνός από τους Ιουδαίους. Οι Μακκαβαίοι είχαν αρχικά  επιτυχίες εναντίον της εμπροσθοφυλακής των αντιπάλων τους, δεν μπόρεσαν όμως να αντέξουν, παρά το γεγονός ότι αντιστάθηκαν σθεναρά στην υπεροχή της βασιλικής φάλαγγας. Τελικά  νικήθηκαν και  διασκορπίστηκαν  στην περιοχή της Γόφνας. Ο Λυσίας έφτασε στην  Ιερουσαλήμ τερματίζοντας τον αποκλεισμό της φρουράς. Όσοι από τους οπαδούς του Ιούδα βρισκόταν εκεί, μεταβλήθηκαν από πολιορκητές σε πολιορκημένους.

## Ξαφνική αποχώρηση του Λυσία από την Ιουδαία
Ο Λυσίας  έμεινε όμως στην περιοχή λίγες μέρες καθώς αναγκάστηκε να γυρίσει πίσω στην Αντιόχεια   λόγω αυλικών διενέξεων. Πριν φύγει προχώρησε στην σύναψη ένορκης  συνθήκης ειρήνης με τους επαναστάτες που καθώς ήταν εξαντλημένοι από τον πόλεμο δέχτηκαν  πρόθυμα  τις προτάσεις του.

## Παραπομπές


## Πηγές

*Η  Παλαιά Διαθήκη .* Τόμος Γ΄.ΕΣΔΡΑΣ Α΄Β΄-ΝΕΕΜΙΑΣ-ΤΩΒΙΤ-ΙΟΥΔΙΘ-ΕΣΘΗΡ-ΜΑΚΚΑΒΑΙΩΝ Α΄Β΄Γ΄ -ΨΑΛΜΟΙ  υπό Ι.Θ.Κολιτσάρα. Εκδόσεις Αδελφότητος Θεολόγων η «Ζωή»*-1997

*Ιώσηπος *Ιστορία του Ιουδαικού πολέμου προς Ρωμαίους. Αρχαία Ελληνική Γραμματεία «Οι ΄Ελληνες»,  Κάκτος* 1997

* Библиотека Руслана Хазарзара.*[http://khazarzar.skeptik.net/books/flavius/aj/gr/index.htm Φλαυίου Ἰωσήπου  ἱστοριῶν τῆς Ἰουδαικῆς ἀρχαιολογίας.Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese. Berlin. Weidmann. 1892 Liber XII.]*

Κατηγορία:Ιουδαϊκοί πόλεμοι
Γεράσιμος Δ. Καγγελάρης

Ο **Γεράσιμος Δ. Καγγελάρης** (, 1890 - 1925) ήταν Αιγυπτιώτης γαλλόφωνος ποιητής και εκδότης, με καταγωγή από παλιές αριστοκρατικές οικογένειες της Κεφαλονιάς, τις οικογένειες Καγγελάρη και Ασάνη.  Γονείς του ο Δημήτρης Π. Καγγελάρης (1844-1898) και η Ρόζα Δ. Ασάνη (1851-1912).

## Βιογραφία
Ο ποιητής και εκδότης **Γεράσιμος Δ. Καγγελάρης** γεννήθηκε στο Αργοστόλι της Κεφαλονιάς στις 19 Νοεμβρίου 1890 και απεβίωσε στο Παρίσι στις 23 Ιανουαρίου 1925.  Πέρασε τα παιδικά του χρόνια στο Σουέζ και τα εφηβικά στην Αλεξάνδρεια της Αιγύπτου, όπου μαθήτευσε στο δημοτικό και το γυμνάσιο των «*École des Frères*» του Σουέζ και του «*Collège Sainte Catherine*». 

Δημοσίευσε τα πρωτόλειά του στη γαλλόφωνη αλεξανδρινή εφημερίδα «*Le Phare d'Alexandrie*» σε νεαρή ηλικία και υπήρξε ένας από τους πρώτους συντάκτες του φιλολογικού περιοδικού «*Le Lotus*», που κυκλοφόρησε το 1910 από το κολλέγιό του ως όργανο της «*Académie Saint Jean-Baptiste de la Salle*», που αποτελούσε τη φιλολογική εταιρεία των μαθητών του και της οποίας εξελέγη γραμματέας (1907-1908).

Έγραψε το σύνολο του έργου του στη γαλλική γλώσσα, αλλά τα ποιήματά του διακρίνονται για τον έντονα ελληνικό και πατριωτικό παλμό τους.  Από το 1917 και μέχρι το τέλος της ζωής του διηύθυνε το μηνιαίο λογοτεχνικό περιοδικό «*L'Orient Français*», που εξέδωσε στο Παρίσι με σκοπό τη διάδοση των γαλλικών ιδεών στην ευρύτερη περιοχή της Μέσης Ανατολής.

Εκτός από τη λογοτεχνία, έδειξε ιδιαίτερη κλίση και στη ζωγραφική.  Και τα δύο του βιβλία είναι εικονογραφημένα από τον ίδιο.

Αδελφή του ήταν η διανοούμενη Αικατερίνη Δ. Καγγελάρη.

## Εργογραφία
*  
*  

## Διακρίσεις
* Αργυρούς Σταυρός, Τάγμα του Σωτήρος

## Παραπομπές


## Πηγές
### Ελληνόγλωσσες
* 
* 
### Ξενόγλωσσες
*  

## Εξωτερικοί σύνδεσμοι
* 

Κατηγορία:Γάλλοι ποιητές
Κατηγορία:Έλληνες της Αιγύπτου
Γερασιμος
Κατηγορία:Αργυρός σταυρός του Τάγματος του Σωτήρος
Drake & Josh

Το ***Drake & Josh*** είναι αμερικανική τηλεοπτική κωμική σειρά που δημιουργήθηκε από τον Νταν Σνάιντερ για το Nickelodeon. Η σειρά ακολουθεί τη ζωή δύο έφηβων αγοριών με εντελώς αντίθετες προσωπικότητες, του Ντρέικ Πάρκερ (Ντρέικ Μπελ) και του Τζος Νίκολς (Τζος Πεκ) οι οποίοι, μετά το γάμο των γονιών τους, αναγκάζονται να μείνουν στο ίδιο σπίτι ως ετεροθαλή αδέλφια. 

Η σειρά ξεκίνησε να προβάλλεται στις 11 Ιανουαρίου 2004 και ολοκληρώθηκε στις 16 Σεπτεμβρίου 2007, με 56 επεισόδια. Το θεματικό τραγούδι των τίτλων "I Found A Way" ερμήνευσε ο Ντρέικ Μπελ.

Στα πλαίσια της σειράς κυκλοφόρησαν δύο ταινίες. Το "Drake & Josh Go Hollywood" (2006) και "Merry Christmas, Drake & Josh" (2008). 

## Πλοκή
Η σειρά ακολουθεί τη ζωή δύο έφηβων αγοριών με εντελώς αντίθετες προσωπικότητες, οι οποίοι μετά το γάμο των γονιών τους, συμβιώνουν ως ετεροθαλή αδέλφια. Ο Ντρέικ Πάρκερ (Ντρέικ Μπελ) είναι ένας ταλαντούχος αλλά ανώριμος φιλόδοξος μουσικός, δημοφιλής στους συμμαθητές του και με πολλές κατακτήσεις στα κορίτσια, ενώ αντίθετα ο Τζος Νίκολς (Τζος Πεκ) είναι υπεύθυνος, έξυπνος και ρομαντικός αλλά χωρίς καθόλου αυτοπεποίθηση. Τα δύο αγόρια ζουν σε μια μονοκατοικία στο Σαν Ντιέγκο, μαζί με τον πατέρα του Τζος, Γουόλτερ (Τζόναθαν Γκολντστάιν), τη μητέρα του Ντρέικ, Άντρι (Νάνσι Σάλιβαν) και τη μικρότερη αδελφή του Ντρέικ, Μέγκαν (Μιράντα Κόσγκροβ), η οποία δε χάνει ευκαιρία να τους ενοχλεί και να τους παιδεύει. Τα δύο αγόρια συχνά εμπλέκονται σε κωμικές αποτυχίες και εμπόδια ενώ ταυτόχρονα χειρίζονται μια σειρά εφηβικών καταστάσεων.

## Επισκόπηση σειράς

## Λίστα επεισοδίων

## Διανομή

## Άλλα μέσα

### Ταινίες
Στα πλαίσια της σειράς κυκλοφόρησαν δύο ταινίες. Το "Drake & Josh Go Hollywood", που προβλήθηκε στις 6 Ιανουαρίου 2006 και το "Merry Christmas, Drake & Josh", που προβλήθηκε μετά το τέλος της σειράς, στις 5 Δεκεμβρίου 2008. Μάλιστα η δεύτερη ταινία έσπασε τα ρεκόρ τηλεθέασης του τηλεοπτικού σταθμού Nickelodeon, αφού την πρεμιέρα παρακολούθησαν 9.10 εκατομμύρια τηλεθεατές.

### Βιβλία
Το 2006 εκδόθηκαν βιβλία βασισμένα στα επεισόδια της σειράς από την εκδοτική εταιρεία "Scholastic". Τα βιβλία είναι τα εξής: *Blues Brothers*, *Sibling Revelry*, *Drake & Josh Go Hollywood*, *Kid Trouble*, *Alien Invasion*, *Surprise!* και *Josh is Done*.

### Βιντεοπαιχνίδια
Το 2007, κυκλοφόρησαν δύο βιντεοπαιχνίδια για τη σειρά από την THQ, το "*Drake & Josh"*, το οποίο κυκλοφόρησε για το Game Boy Advance, και το "*Drake & Josh: Talent Showdown"*, το οποίο κυκλοφόρησε για το Nintendo DS.

## Βραβεία

## Παραπομπές


## Εξωτερικοί σύνδεσμοι

*''Drake & Josh'' στην IMDb

Κατηγορία:Αμερικανικές τηλεοπτικές σειρές
Κατηγορία:Εφηβικά sitcoms
Κατηγορία:Νεανικές σειρές
Κατηγορία:Σειρές του Nickelodeon
1544 Βιντερχανσενία

Η **Βιντερχανσενία (Vinterhansenia)** είναι αστεροειδής ο οποίος περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,862. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του προς τιμή της Δανής αστρονόμου Γιούλι Βίντερ Χάνσεν (*Julie Marie Vinter Hansen*, 1890-1960).

## Φυσικά χαρακτηριστικά
Η μέση διάμετρος της Βιντερχανσενίας εκτιμάται σε 21,71 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0784 ± 0,012. Η Βιντερχανσενία περιστρέφεται γύρω από τον εαυτό της μία φορά κάθε 9,5 ως 18 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιντερχανσενια